જો કે ખરીફ સિઝનનું વાવેતર વરસાદ આધારીત હોય છે. સારા વરસાદની આશા સાથે ઉતર ગુજરાતમાં ખેડુતોએ વાવેતર શરુ કરી દીધુ છે. ૨ જુનના રોજ મહેસાણા સંયુક્ત ખેતી નિયામક કચેરીએ નોંધાયેલા આંકડા મુજબ ઉતર ગુજરાતમાં જુવાર ૫ હેકટર, અન્ય ધાન્ય ૧૦ હેકટર, મગફળી ૨૮૪ હેકટર, તલ ૧ હેકટર, અને કાપાસ ૫૭૧૭ હેકટર તેમજ શાકભાજી 3૨૧ હેકટર, ઘાસચારો ૪3૮ હેકટર સાથે કુલ ૬૮૨૯ હેકટર વાવેતર જુન મહિના પ્રથમ સપ્તાહમાં થવા પામ્યું છે. ઉલ્લેખનીય છે કે હજુતો પ્રારંભીક વાવેતર ઉતર ગુજરાતમાં થવા પામ્યું છે. જયારે વરસાદ પડતાની સાથે ખરીફ સિઝનનું વાવેતર વધવા પામશે. જેમાં કપાસ અને મગફળી વાવેતર વધશે. તેમજ ઘાસચારા તેમજ શાકભાજીનું પણ વાવેતર થશે.